Skonto FC

Skonto FC bija Latvijas futbola klubs, piecpadsmitkārtējs Latvijas čempions, kā arī astoņkārtējs Latvijas kausa ieguvējs. Klubs tika dibināts 1991. gadā un šajā gadā uzvarēja arī LPSR čempionāta pēdējās sezonas turnīrā. 2016. gada decembrī klubs tika pasludināts par maksātnespējīgu."Skonto" pasludina par maksātnespējīgu sportacentrs.com

 Vēsture 
Skonto FC tika dibināts 1991. gadā ar nosaukumu Forums-Skonto, un jau pirmajā sezonā uzvarēja Latvijas PSR čempionātā. 1992. gadā klubs tika pārdēvēts par Skonto FC un laika posmā līdz 2004. gadam komanda ieguva 14 Latvijas čempionu titulus. 2005. gadā par čempioniem kļuva FHK Liepājas Metalurgs, un Skonto pirmo reizi palika otrie. 2007. gadā Skonto pirmoreiz palika ārpus pirmo trīs vietu ieguvēju saraksta, izcīnot tikai 4. vietu.

No 1993. līdz 2004. gadam komandas galvenais treneris bija Aleksandrs Starkovs, kurš vairākus gadus bija arī Latvijas futbola izlases galvenais treneris. Pēc tam komandu vadīja Jurijs Andrejevs un anglis Pols Ešvorts, līdz 2009. gadā klubā atgriezās Starkovs. Skonto kluba prezidents bija agrākais futbolists Vladimirs Koļesņičenko. Laika posmā no kluba dibināšanas līdz 2012. gada februārim šo amatu ieņēma uzņēmējs Guntis Indriksons, kurš tādas pašas funkcijas ilgstoši pildīja arī Latvijas Futbola federācijā, līdz tika pieņemti jauni statūti, kuri šādu situāciju nepieļāva. Kluba īpašnieks bija Kipras kompānija Tremova Ltd., kura 2011. gada 31. martā iegādājās 98,74% akciju no Bislana Abdulmuslimova. Iepriekš klubs kopš dibināšanas piederēja Guntim Indriksonam. Tremova Ltd. īpašnieks ir Latvijas uzņēmējs Igors Zaicevs."Skonto" īpašnieks par spēlētājiem neizmaksātām algām, kluba tagadni un nākotni

Skonto veiksmīgi spēlējuši Eiropas klubu turnīros. Komanda UEFA čempionu līgas kvalifikācijas turnīrā spēlējusi ar tādiem klubiem kā FC Barcelona, Milānas Inter un Chelsea.

2016. gada sākumā nenokārtotu parādsaistību dēļ Latvijas futbola federācija nolēma nepiešķirt licenci "Skonto" dalībai Virslīgā, taču vēlāk klubam tika piešķirta licence dalībai 1. līgā.
"Skonto" sezonas noslēgumā ieņēma astoto vietu 1. līgā, taču 2017. gada pavasarī nesaņēma licenci dalībai 1. līgai un 2016. gada decembrī klubs tika pasludināts par maksātnespējīgu.

2017. gadā komanda pārtapa par jauniešu akadēmiju un sadarbībā ar Rīgas Tehniskās universitātes Futbola centru sāka dalību 1. līgā kā RTU FC/Skonto Academy. Šī komanda tika likvidēta pēc 2018. gada sezonas. Vēlākajos gados lielu daļu Skonto infrastruktūras un komandu absorbēja Riga FC.

 Iegūtie tituli 
 LPSR čempioni (1)
 1991
 Latvijas čempioni (14) (rekords)
 1992—2004, 2010
 Latvijas kausa ieguvēji (8) (rekords)
 1992, 1995, 1997—1998, 2000—2002, 2012
 Livonijas kausa ieguvēji (3)
 2003, 2004, 2005
 Baltijas kausa ieguvēji (1)
 2011

 Iegūtās vietas Latvijas čempionātā 

 Pēdējais komandas sastāvs 2015. gadā 
 Atjaunots .

 Komandas vadība pēdējā kluba sezonā 
 Vārds, uzvārds Amats   Askolds Uldriķis Direktors  Genādijs Karavajevs Tehniskais direktors  Tamazs Pertija Galvenais treneris  Mihails Miholaps Treneris  Andrejs Kaļiņins Treneris  Dags Čuda Kluba galvenais ārsts  Deniss Bočkovs Fizioterapeits

 Komandas galvenie treneri 
  Marks Zahodins (1991—1992)
  Aleksandrs Starkovs (1993—2004)
  Jurijs Andrejevs (2004—2005)
  Pols Ešvorts (2005—2009)
  Aleksandrs Starkovs (2009—2011)
  Marians Pahars (2011—2012)
  Tamazs Pertija (2013—2016)

 Pazīstami spēlētāji 
 Marians Pahars
 Juris Laizāns
 Māris Verpakovskis
 Aleksandrs Koliņko
 Igors Stepanovs
 Vitālijs Astafjevs
 Andrejs Rubins
 Mihails Zemļinskis
 Andrejs Štolcers
 Viktors Morozs
 Edgars Jankausks
 Vladimers Dvališvili
 Ivans Lukjanovs
 Aleksandrs Cauņa
 Vladimirs Koļesņičenko
 Valērijs Šabala

 Atsauces 

 Ārējās saites 
 Kluba oficiālā mājaslapa 

Kategorija:Skonto FC